Villa Badoer
<s>Villa Badoer je vila u sjevernotalijanskom gradiću Fratta Polesine kod Roviga, koju je projektirao Andrea Palladio.</s>

<s>Historija i karakteristike 
Andrea Palladio se 1554. prihvatio posla da projektira vilu za venecijanskog plemića Francesca Badoera, na južnim granicama Serenissime, u ravničarskim i maglovitim močvarnim poljima Polesinea.</s><s>Vila je trebala postati centar ogromnog poljoprivrednog imanja od gotovo 500 polja koje je Badoer naslijedio šest godina ranije.</s><s>Vila je bila useljena 1556. godine.</s>

<s>Palladio je vjerojatno iskoristio djelove srednjovjekovnog zamka, koji se prije nalazio na tom mjestu, tako da centralni dio vile leži na visokom podestu, pa podsjeća na slavne presedane kao što je vila Ambra iz Poggia a Caiana koju je za porodicu Medici izgradio Giuliano da Sangallo.</s><s>Zbog tog je morao podići monumentalno stepenište sa nekoliko rampi i ono još više asocira na antički hram, zajedno sa portikom, timpanonom i jonskim stupovima.</s>

<s>Villa Badoer je 1994. (odnosno 1996) uvrštena na UNESCO-vu listu mjesta svjetske baštine u Evropi kao jedan od objekata lokaliteta pod nazivom historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Villa Badoer, Fratta Polesine (RO) (na portalu Palladio museum)</s>

<s>Badoer
Badoer
Renesansne građevine u Italiji
Paladijeve građevine
Građevine u Fratta Polesineu
Svjetska baština u Italiji</s>

